**ВЪЗЛОЖИТЕЛ: ОБЩИНА ПЕРНИК**

**ПРЕДМЕТ: „Изпълнение на СМР“ по проект № BG16RFOP001-5.001-0046 „Подобряване на социалната инфраструктура в подкрепа на деинституциализацията на грижите за деца в община Перник“, Договор за БФП № BG16RFOP001-5.001-0046 – C01, финансиран от Оперативна програма „Региони в растеж 2014-2020 г.“ съфинансиранa от Европейския съюз чрез Европейския фонд за регионално развитие по две обособени позиции:**

ОП № 1 **Изпълнение на** СМР за обект „Дневен център за деца с увреждания“ (ДЦДУ) - гр. Перник, кв. „Варош и Табана“, ул. „Илинден“ № 14, община Перник.

ОП № 2 **Изпълнение на** СМР за обект „Център за обществена подкрепа“ (ЦОП) - гр. Перник, кв. „Калкас“, ул. „Захари Зограф“ № 61, общи на Перник.

**ТЕХНИЧЕСКО ЗАДАНИЕ**

1. **КРАТКО ОПИСАНИЕ НА ДЕЙНОСТИТЕ В ОБХВАТА НА ОБЩЕСТВЕНАТА ПОРЪЧКА**

Изпълнението на СМР се извършва в съответствие с част трета "Строителство" от ЗУТ и започва след влизане в сила на разрешението за строеж и след подписване на Протокол за откриване на строителна площадка и определяне на строителна линия и ниво на строежа.

Техническото изпълнение на строителството трябва да бъде изпълнено в съответствие с изискванията на нормативната уредба, отнасяща се към предмета на поръчката, технически правила, техническите спецификации на вложените в строежа строителни продукти, материали и оборудване, и добрите строителни практики в Република България и в Европейския съюз. Изпълнителят по настоящата обществена поръчка, следва да изпълнява СМР, съгласно одобрените инвестиционни проекти и издаденото разрешение за строеж. Строителните и монтажни работи следва да бъдат изпълнени, съгласно условията на договора, изготвения, съгласуван и одобрен инвестиционен проект ведно с приложената подробна количествено - стойностна сметка.

Всички материали, съоръжения, машини, готови продукти и други които се влагат и/или се използват при строително-монтажните дейности на обектите да отговарят на стандарти БДС EN (актуални към датата на прилагане, от Български институт за стандартизация) или еквивалент.

В процеса на изпълнение на строителните и монтажните работи трябва да бъдат съставени всички необходими актове и протоколи, предвидени в Наредба № 3 от 31.07.2003 г. за съставяне на актове и протоколи по време на строителството.

Изпълнителя предава на Възложителя с протокол всички документи , които следва да изготви съгласно действащото законодателство, и необходими за издаване на разрешение за ползване на обекта, включително документите, доказващи съответствието на вложените строителни продукти с изискванията на Закона за техническите изисквания към продуктите, и заверената екзекутивна документация, когато такава следва да се състави.

* 1. **Предвидените СМР в Дневен център за деца с увреждания (ДЦДУ) са:**
* демонтаж на ламперия, осветителни тела, балатум и дограма в залите за групова работа;
* направа на шпакловки и мазилки по стени;
* направа на окачен таван, боядисване на стени с цветен латекс;
* доставка и монтаж на външна и вътрешна PVC дограма, PVC врати, комарници;
* луминесцентни осветителни тела;
* ламиниран паркет.

За обслужващите площи следва да се демонтират балатума, прозорците и врати и осветителните тела, като се доставят и монтират нови PVC прозорци и врати, настилка от ламиниран паркет, направа на окачен таван и монтаж на луминесцентни осветителни тела. Необходимо е нанасяне на гипсова шпакловка по стени и латексово боядисване.

В кухненския бокс ще бъде подменена водопроводната инсталация с полипропиленови тръби ф20; доставка и монтаж на смесителна батерия; направа на облицовка на стени с влагоустойчив гипсокартон на метална конструкция; фаянсова облицовка по стени до Н=2 м.; Доставка и монтаж на теракота; доставка и монтаж на PVC дограма и ЛОТ; направа на окачен таван; латексово боядисване на стени.

В санитарните помещения ще бъдат подменени настилките и облицовките, като се достави и монтира необходимото обзавеждане за баня. Предвидени са допълнителни дейности като затваряне на вертикални щрангове с гипсокартон; демонтаж на стари, доставка и монтаж на нови ключове и контакти; лампени и контактни излази до 10 м с кабел; демонтаж на чугунени радиатори.

За осигуряване на достъпна среда са предвидени следните мерки - в приемната ще бъде отворена съществуваща врата, от където ще има достъп до помещенията, обект на интервенция на настоящия проект. Вратата е била затворена при осъществяване на ремонтни дейности на останалата част на сградата, тъй като описаните помещения не са били предвидени за използване. При посещение в ДЦДУ ще се използва централния вход, до който може да се достигне с автомобил, а за достъп до самата сграда има изградена рампа за преминаване с инвалидни колички.

В двора ще се доизгради подпорната стена от бетон и оградни пана, както и портална врата. Планирани са направа на площадки от шлайфан бетон, включително ударопоглъщаща настилка; доставка и монтаж на детски съоръжения; изграждане на алеи за достъп до детските площадки.

* 1. **Изпълнение на СМР в Център за обществена подкрепа (ЦОП):**

Център за обществена подкрепа: предвижда се ремонт на сутерен, втори етаж и стълбищна клетка, както и дейности по облагородяване на околното пространство.

* **На ниво сутерен:**

В сутерена се предвижда да се демонтират ламинирания паркет, прозорците, вратите и осветителните тела, като се доставят и монтират нови PVC прозорци и алуминиеви врати, настилка от ламиниран паркет, направа на окачен таван и монтаж на луминесцентни осветителни тела. Необходимо е нанасяне на гипсова шпакловка по стени и латексово боядисване. Необходимо е и изграждане на преградни стени от гипсокартон - двуслойни на единична конструкция с топлоизолация.

В санитарните възли се предвижда доставка и монтаж на смесителни батерии; демонтаж компрометиран окачен таван от гипсокартон в баня; доставка и монтаж на моноблок; направа на растерен окачен таван с минераловатни пана в баня; доставка и монтаж на осветителни тела в баня; доставка и монтаж на вентилатор за вентилация в баня

Предвижда се също и разваляне на облицовка от теракота в преддверие към баня и тоалетни и част от коридора; полагане на канализационни тръби PVC Ø 50 за заустване на пералня и заустване към съществуваща канализация; направа на изравнителна циментова замазка в преддверие и част от коридора; доставка и монтаж на гранитогрес в преддверие и част от коридора; двукратно боядисване стени и тавани с цветен латекс в сутерен, включително нанасяне на латексов грунд.

* **На ниво първи етаж:**

На първия етаж се предвижда двукратно боядисване стени с цветен латекс включително нанасяне на латексов грунд в преддверие и кухненски бокс, включително частични кърпежи и Двукратно боядисване стени с цветен латекс включително нанасяне на латексов грунд в трапезария

* На ниво втори етаж и стълбищна клетка;

На втория етаж се предвиждат двукратно боядисване стени с цветен латекс включително нанасяне на латексов грунд. Необходимо е да се направи отвор в преградна стена от гипсокартон за монтаж на венецианско огледало, като бъде направена и рамка на място от стоманени профили, запънати в пода и тавана на помещението, както и доставка и монтаж на венецианско огледало в синя стая, в преградна стена. Възстановяване на част от демонтирана преградна стена от гипсокартон.

* **Външни строителни работи:**

Предвижда се демонтаж компрометирана входна стоманена ажурна врата, част от ограда и изработка и монтаж на нова стоманена врата, която трябва да бъде грундирана и боядисана с боя за метал, както и демонтаж на компрометирани портални врати към ограда, изработка и монтаж на нови портални врати от кухи стоманени профили, акто същите следва да бъдат грундирани и боядисани с боя за метал.

Необходимо е да бъде направен машинен изкоп за основи на ограда, товарене и извозване на земни маси и строителни отпадъци, доставка и монтаж на армировка за плътна част от оградата, направа и разваляне на кофраж, доставка и полагане на бетон за ограда В 20 и изработка и монтаж на ажурна ограда от кухи стоманени профили, включително боядисване

1. **СРОК И МЯСТО ЗА ИЗПЪЛНЕНИЕ НА ПОРЪЧКАТА:**

**Срокът за изпълнение** на дейностите, включени в СМР, е общо 10 (десет) месеца.

* 1. Срокът за изпълнение на строително-монтажните работи е съгласно техническото предложение на участника в месеци и включва времето от подписване на Протокол за откриване на строителна площадка и определяне на строителна линия и ниво на строежа до подписването на Констативен акт за установяване годността за приемане на строежа (част, етап от него) – Приложение № 15 към чл. 7, ал. 3, т. 15 от Наредба № 3 от 31 юли 2003 година.

1. **Място на изпълнение на поръчката**:
   1. ДЦДУ - гр. Перник, кв. „Варош и Табана“, ул. „Илинден“ № 14, община Перник.
   2. ЦОП - гр. Перник, кв. „Калкас“, ул. „Захари Зограф“ № 61, община Перник.
2. **ПРОГНОЗНА СТОЙНОСТ:**

**Прогнозната** стойност на поръчката се определя в български лева, без ДДС и е максимална.

Прогнозната стойност на настоящата обществена поръчка за СМР е 114 439,25 лв. (сто и четиринадесет хиляди четиристотин тридесет и девет лева и 25 стотинки) без ДДС, от които:

1. За изпълнение на СМР в ДЦДУ – 72 131,68 лева (седемдесет и две хиляди сто тридесет и един лева и 68 стотинки) без ДДС
2. За изпълнение на СМР в ЦОП – 42 307,57 лева (четиридесет и две хиляди триста и седем лева и 57 стотинки) лева без ДДС.

***ВАЖНО!***

Ценовото предложение задължително включва пълния обем дейности по техническата спецификация.

1. **ФИНАНСИРАНЕ:**

Финансирането на обекта на обществената поръчка ще се осигури въз основа на Договор № BG16RFOP001-5.001-0046-C01 с Управляващия орган на Оперативна програма „Региони в растеж“ 2014-2020 за предоставяне на безвъзмездна финансова помощ по приоритетна ос 5 „Регионална социална инфраструктура“, процедура BG16RFOP001-5.001 - „Подкрепа за деинституционализация на грижите за деца“ по Оперативна програма „Региони в растеж“ 2014-2020 г.

**РАЗДЕЛ ІI. ТЕХНИЧЕСКА СПЕЦИФИКАЦИЯ**

Изпълнението на обществената поръчка включва следните дейности:

1. **ДЕЙНОСТ 1:** Изпълнение на СМР в ДЦДУ.
2. **ДЕЙНОСТ 2:** Изпълнение на СМР в ЦОП.

Проектът предвижда извършването на строително-монтажни работи върху материалната база на функциониращите в община Перник „Дневен център за деца с увреждания“ (ДЦДУ) и „Център за обществена подкрепа“ (ЦОП). Предвидените дейности включват ремонт на съществуващи помещения, както и обзавеждането и оборудването им, като по този начин ще се осигури подходяща и ефективна социална инфраструктура, позволяваща предоставянето на нов вид услуги.

Основната цел на проектното предложение е да се осигури подходяща социална инфраструктура създаваща условия за предоставяне на нов вид социални услуги в общността, като по този начин се замени съществуващият модел на грижа за деца, чрез ремонт, оборудване и обзавеждане на помещения в ДЦДУ и ЦОП.

Реализацията на проекта ще осигури обновяването на инфраструктура за предоставяне на услуги в общността за деца и младежи, съгласно Картата на услугите за подкрепа в общността и в семейна среда и Картата на резидентните услуги, чрез надграждане на дейността на Дневен център за деца с увреждания в посока увеличение на капацитета и разкриване на места за консултативни услуги; надграждане на дейността на Център за обществена подкрепа като се създадат възможности за увеличение на капацитета и създаване на места за спешен прием.

Специфични цели:

1. Модернизация на съществуваща социалната инфраструктура в общината, предоставяща услуги на деца и младежи с увреждания и/или в риск;
2. Предоставяне на качествени, иновативни социални услуги вследствие на обновяването и разширяването на материалната база;
3. Превенция на рисковете за институционализация и социална изолация на децата с увреждания, създаване условия за равнопоставеност и независим живот.

Очаквани резултати:

1. Принос в процеса по премахване на институционалната грижа за деца;
2. Осигуряване на качествена грижа за децата и младежите, включително за децата с увреждания и с тежки увреждания и техните семейства, чрез създаване на широк набор от социални и интегрирани здравно-социални услуги.

* **Кратка информация:**

**СМР по проект: № BG16RFOP001-5.001-0046 „Подобряване на социалната инфраструктура в подкрепа на деинституциализацията на грижите за деца в община Перник“, Договор за БФП № BG16RFOP001-5.001-0046 – C01, финансиран от Оперативна програма „Региони в растеж 2014-2020 г.“ съфинансиранa от Европейския съюз чрез Европейския фонд за регионално развитие по две обособени позиции:**

ОП № 1 **Изпълнение на** СМР за обект „Дневен център за деца с увреждания“ (ДЦДУ) - гр. Перник, кв. „Варош и Табана“, ул. „Илинден“ № 14, община Перник.

ОП № 2 **Изпълнение на** СМР за обект „Център за обществена подкрепа“ (ЦОП) - гр. Перник, кв. „Калкас“, ул. „Захари Зограф“ № 61, община Перник, е с капацитет 15 деца, като целта на настоящата дейност е да се извършат строително-ремонтни работи (СМР) в съществуващи неремонтирани досега пространства за увеличаване капацитета на ДЦДУ до 30 места за дневна грижа и 60 места за консултативни услуги. За разширяване дейността на "Дневен център за деца с увреждания" се предвижда ремонт на помещения в съществуваща двуетажна монолитна сграда със сутерен, намираща се в УПИ-за детска градина, кв. 151, по плана на гр. Перник, кв. „Варош и Табана“ в имот с идентификатор 55871.505.153, съгласно кадастралната карта (КК) на гр. Перник и обект с идентификатор 55871.505.153.1, съгласно КК на гр. Перник, с административен адрес: ул. „Илинден“ №14. Сградата е триетажна със ЗП от 551 м2 и е била построена през 1978 г. По-голямата част от сградата е ремонтирана със средства по проект на МЗ „ПОСОКА:СЕМЕЙСТВО”, като целта е преустройство на Дом за медико-социални грижи за деца. Частта от сградата, която не е обхваната от ремонта при преустройството на ДМСГД е била отредена за детска градина и представлява собственост на община Перник. Помещенията се намират на първи етаж, като застроената площ е 207 м2. Разпределението им позволява изграждане на две зали за групова работа за дневен престой; кухненски бокс с кът за хранене, обслужващи площи и санитарни помещения. Предвижда се ремонт на дворното пространство чрез доизграждане на ограда от бетон и оградни пана; изграждане на детски площадки с подходящи съоръжения за деца с увреждания и ударопоглъщаща настилка, както и направа на алеи, водещи до площадките. За ремонта, който е необходимо да се извърши за разширяване капацитета на ДЦДУ е изготвена подробна количествено-стойностна сметка, съобразена с основните композиционни изисквания и функционални характеристики по отношение на брой и вид помещения, минимални и препоръчителни площи, утвърдени от Министерство на труда и социалната политика.

1. **„Центърът за обществена подкрепа“** е разположен в триетажна сграда (сутерен и два етажа), със ЗП 210 м2, намираща се в УПИ XVI-12216, кв. 525, по плана на гр. Перник, кв. „Калкас“ в имот с идентификатор 55871510.722 и обект с идентификатор 55871510.722.1, съгласно КК на гр. Перник, с административен адрес: ул. „Захари Зограф“ № 61. Текущият ремонт засяга втория етаж и сутерена и за неговото реализиране не се изисква издаване на разрешение за строеж. Сградата е на бивше училище и е в добро състояние. Състоянието на сутерена също е добро, като помещенията се нуждаят от козметичен ремонт. Не се наблюдават напуквания на стените или следи от влага. Сградата е с подменена дограма и е топлоизолирана. Капацитетът на сградата е 60 потребителя и се предвижда да бъде увеличен на 100 потребителя. Предвижда се да бъдат разкрити 4 места за спешно настаняване, като е необходимо да бъде извършен текущ ремонт. Помещенията, обект на ремонта отговарят на основните композиционни изисквания и функционални характеристики по отношение на брой и вид помещения, минимални и препоръчителни площи, утвърдени от Министерство на труда и социалната политика. Предвидени за изграждане са: детски кът в приемната на ЦОП; приемна зала; офис помещения; кабинет ръководител; „синя стая“; зали за индивидуална и семейна работа ; стаи за спешен прием и настаняване на 4+1 души; кухненски бокс; санитарни и обслужващи помещения. За обекта на интервенция е изготвена подробна количествено-стойностна сметка.

* **Предвидените СМР са, както следва:**

1. **В ДЦДУ**

|  |  |  |  |
| --- | --- | --- | --- |
| **№** | **видове работи** | **мярка** | **количество** |
|  | **Зала за групова работа І с размери 865/575 см.** |
| 1 | Демонтаж ламперия по стени с Н=130 см | м2 | 28.00 |
| 2 | Демонтаж залепен балатум върху подова замазка 2-пласта | м2 | 50.00 |
| 3 | Демонтаж вътрешна дограма | м2 | 16.50 |
| 4 | Демонтиране на прозорци над 2 м2 с каса | бр. | 3.00 |
| 5 | Зазиждане на вътрешни прозорци към санитарни помещения и кухня 3 бр., включително врата към кухня | м2 | 6.70 |
| 6 | Вароциментова мазилка върху тухлена зидария | м2 | 13.40 |
| 7 | Изнасяне и извозване на строителни отпадъци | м3 | 3.00 |
| 8 | Доставка и монтаж на нова външна PVC дограма | м2 | 9.50 |
| 9 | Доставка и монтаж на комарници | м2 | 3.00 |
| 10 | Доставка и монтаж на PVC врати | бр. | 3.00 |
| 11 | Доставка и монтаж на вътрешна PVC дограма | м2 | 9.00 |
| 12 | Обръщане на дограма, включително боядисване с цветен латекс | м | 100.00 |
| 13 | Гипсова шпакловка по стени | м2 | 59.00 |
| 14 | Демонтаж на осветителни тела | бр. | 6.00 |
| 15 | Направа на растерен окачен таван | м2 | 50.00 |
| 16 | Доставка и монтаж на ЛОТ 4х18 W | бр. | 8.00 |
| 17 | Доставка и монтаж на ламиниран паркет | м2 | 50.00 |
| 18 | Доставка и монтаж на PVC подови первази | м | 25.80 |
| 19 | Доставка и монтаж на преходни лайсни | бр. | 3.00 |
| 20 | Двукратно боядисване на стени с цветен латекс, включително нанасяне на латексов грунд | м2 | 59.00 |
|  |  |  |  |
|  | **Зала за групова работа ІІ с размери 875/575 см** |  |  |
| 1 | Демонтаж ламперия по стени с Н=130 см | м2 | 30.00 |
| 2 | Демонтаж залепен балатум върху подова замазка 2-пласта | м2 | 50.30 |
| 3 | Демонтиране на прозорци над 2 м2 с каса | бр. | 2.00 |
| 4 | Изнасяне и извозване на строителни отпадъци | м3 | 2.00 |
| 5 | Доставка и монтаж на нова външна PVC дограма | м2 | 8.20 |
| 6 | Обръщане на дограма, включително боядисване с цветен латекс | м | 14.50 |
| 7 | Гипсова шпакловка по стени и таван | м2 | 57.00 |
| 8 | Демонтаж на осветителни тела | бр. | 6.00 |
| 9 | Направа на растерен окачен таван | м2 | 50.00 |
| 10 | Доставка и монтаж на ЛОТ 4х18 W | бр. | 8.00 |
| 11 | Доставка и монтаж на ламиниран паркет | м2 | 50.00 |
| 12 | Доставка и монтаж на PVC подови первази | м | 26.00 |
| 13 | Доставка и монтаж на преходни лайсни към тераса | м | 2.05 |
| 14 | Двукратно боядисване на стени с цветен латекс, включително нанасяне на латексов грунд | м2 | 57.00 |
|  |  |  |  |
|  | **Обслужващи площи/коридори фоайета/ кът за хранене с размери 285/575 и 285/280 см** |  |  |
| 1 | Демонтаж залепен балатум върху подова замазка 2-пласта | м2 | 24.50 |
| 2 | Демонтиране на прозорци над 2 м2 с каса | бр. | 1.00 |
| 3 | Доставка и монтаж на нова външна PVC дограма | м2 | 4.00 |
| 4 | Доставка и монтаж на PVC врати | бр. | 2.00 |
| 5 | Обръщане на дограма, включително боядисване с цветен латекс | м | 30.00 |
| 6 | Очукване на цокъл с блажна боя | м2 | 23.00 |
| 7 | Нанасяне на бетонконтакт върху очукан цокъл | м2 | 23.00 |
| 8 | Гипсова шпакловка по стени | м2 | 68.00 |
| 9 | Демонтаж на осветителни тела | бр. | 2.00 |
| 10 | Направа на растерен окачен таван | м2 | 24.50 |
| 11 | Доставка и монтаж на ЛОТ 4х18 W | бр. | 3.00 |
| 12 | Доставка и монтаж на ламиниран паркет | м2 | 24.50 |
| 13 | Доставка и монтаж на PVC подови первази | м | 25.00 |
| 14 | Доставка и монтаж на преходни лайсни | бр. | 3.00 |
| 15 | Двукратно боядисване на стени с цветен латекс, включително нанасяне на латексов грунд | м2 | 68.00 |
|  |  |  |  |
|  | **Кухня с размери 280/285 см** |  |  |
| 1 | Подмяна на водопроводна инсталация с полипрапиленови тръби Ø 20 | м2 | 25.00 |
| 2 | Доставка и монтаж на удължители към водопроводни изводи | бр. | 2.00 |
| 3 | Доставка и монтаж на смесителни батерии | бр. | 1.00 |
| 4 | Облицовка стени с влагоустойчив гипсокартон на метална конструкция | м2 | 27.50 |
| 5 | Демонтаж на дограма (прозорец) | бр. | 1.00 |
| 6 | Доставка и монтаж на PVC дограма (прозорец) | м2 | 2.25 |
| 7 | Демонтаж на осветителни тела | бр. | 1.00 |
| 8 | Направа на растерен окачен таван | м2 | 7.00 |
| 9 | Доставка и монтаж на ЛОТ 4х18 W | бр. | 1.00 |
| 10 | Фаянсова облицовка по стени до Н=2 м | м2 | 20.00 |
| 11 | Грундиране подова настилка с бетонконтакт | м2 | 8.00 |
| 12 | Доставка и монтаж на теракота | м2 | 8.00 |
| 13 | Двукратно боядисване на стени с цветен латекс, включително нанасяне на латексов грунд | м2 | 7.50 |
|  |  |  |  |
|  | **Санитарни помещения** |  |  |
| 1 | Подмяна на водопроводна инсталация с полипропиленови тръби Ø 20 | м | 30.00 |
| 2 | Доставка и монтаж на удължители към водопроводни изводи | бр. | 5.00 |
| 3 | Доставка и монтаж на смесителни батерии | бр. | 2.00 |
| 4 | Облицовка стени с влагоустойчив гипсокартон на метална конструкция | м2 | 51.50 |
| 5 | Демонтаж дограма (прозорци) | бр. | 2.00 |
| 6 | Доставка и монтаж на PVC дограма (прозорци) | м2 | 4.50 |
| 7 | Разваляне на масивни умивалници, със събиране на отпадъците | бр. | 2.00 |
| 8 | Двукратно боядисване на стени над фаянсова облицовка с латексова боя, включително грундиране | м2 | 9.50 |
| 9 | Фаянсова облицовка по стени до Н=2 м | м2 | 42.00 |
| 10 | Грундиране подова настилка с бетонконтакт | м2 | 16.00 |
| 11 | Доставка и монтаж на теракота | м2 | 16.00 |
| 12 | Доставка и монтаж на моноблок | бр. | 1.00 |
| 13 | Демонтаж на осветителни тела | бр. | 1.00 |
| 14 | Направа на растерен окачен таван | м2 | 16.05 |
| 15 | Доставка и монтаж на ЛОТ 4х18 W | бр. | 2.00 |
| 16 | Доставка и монтаж на вана | бр. | 1.00 |
| 17 | Преработка на канализация Ø 50 за отводняване на вана, включително разбиване на циментова замазка | м | 4.00 |
|  |  |  |  |
|  | **Допълнителни дейности** |  |  |
| 1 | Затваряне на вертикални щрангове с гипсокартон, включително предварително облицоване на канализационни тръби с минерална вата | бр. | 5.00 |
| 2 | Демонтаж на стари, доставка и монтаж на нови ключове и контакти | бр. | 23.00 |
| 3 | Лампени и контактни излази до 10 м с кабел | бр. | 8.00 |
| 4 | Демонтаж на чугунени радиатори | бр. | 8.00 |
|  |  |  |  |
|  | **Дворно място** |  |  |
|  | **Направа на ограда** |  |  |
| 1 | Демонтаж на компрометирани оградни пана | бр. | 23.00 |
| 2 | Разбиване на бетонна плътна част включително вкопана част от компрометирана ограда с багер-хидрочук за машинно товарене | м3 | 35.00 |
| 3 | Машинно товарене и извозване на строителни отпадъци и земни маси | м3 | 65.00 |
| 4 | Направа на кофраж за плътна част на ограда | м2 | 150.00 |
| 5 | Доставка и монтаж на армировка за ограда | кг | 1200.00 |
| 6 | Доставка и полагане на бетон | м3 | 26.00 |
| 7 | Доставка и монтаж на колове от кухи стоманени профили 50/50/3 мм с височина 150 см, включително боядисване с боя за метал. | кг | 640.00 |
| 8 | Изработка и монтаж на оградни пана 200/150 см от кухи стоманени профили 20/20/2 мм за ограда с дължина 155 м, включително боядисване с боя за метал. | кг | 3080.00 |
| 9 | Изработка и монтаж на портални врати от кухи стоманени профили и ламарина към ограда. | кг | 220.00 |
|  |  |  |  |
|  | **Площадки, тротоарни настилки и детски съоръжения** |  |  |
| 1 | Направа на площадки от шлайфан бетон, включително ударопоглъщаща настилка | м2 | 100.00 |
| 2 | Доставка и монтаж на детски съоръжения | бр. | 9.00 |
| 3 | Направа на алеи с тротоарни плочи | м2 | 80.00 |
| 4 | Доставка и монтаж на градински бордюри | м | 140.00 |

1. **В ЦОП**

|  |  |  |  |
| --- | --- | --- | --- |
| **№ по ред** | **видове работи** | **мярка** | **количество** |
|  | **ІІ-етаж и стълбищна клетка** |  |  |
| 1 | Двукратно боядисване стени с цветен латекс включително нанасяне на латексов грунд | м2 | 365.00 |
| 2 | Направа на отвор в преградна стена от гипсокартон за монтаж на венецианско огледало | м2 | 7.00 |
| 3 | Направа на рамка на място от стоманени профили, запънати в пода и тавана на помещението | кг | 116.00 |
| 4 | Доставка и монтаж на венецианско огледало в синя стая в преградна стена | м2 | 3.20 |
| 5 | Възстановяване на част от демонтирана преградна стена от гипсокартон | м2 | 4.00 |
|  |  |  |  |
|  | **І-етаж** |  |  |
| 1 | Двукратно боядисване стени с цветен латекс включително нанасяне на латексов грунд в преддверие и кухненски бокс, включително частични кърпежи | м2 | 103.03 |
| 2 | Двукратно боядисване стени с цветен латекс включително нанасяне на латексов грунд в трапезария | м2 | 65.46 |
|  |  |  |  |
|  | **Сутерен** |  |  |
| 1 | Демонтаж на осветителни тела | бр. | 8.00 |
| 2 | Демонтаж на окачен таван от гипсокартон, включително изнасяне | м2 | 37.00 |
| 3 | Монтаж на нов таван от гипсокартон на метална конструкция | м2 | 37.00 |
| 4 | Доставка и монтаж на луминесцентни осветителни тела | бр. | 10.00 |
| 5 | Демонтаж на ламиниран паркет и первази, включително изнасяне | м2 | 37.00 |
| 6 | Монтаж преградни стени от гипсокартон - двуслойни на единична конструкция с топлоизолация | м2 | 25.00 |
| 7 | Доставка и монтаж на ламиниран паркет | м2 | 37.00 |
| 8 | Доставка и монтаж на подови PVC первази | м | 24.00 |
| 9 | Лампени и контактни излази до 10 м с кабел | бр. | 8.00 |
| 10 | Доставка и монтаж на алуминиеви врати 80/200 | бр. | 8.00 |
| 11 | Доставка и монтаж на алуминиеви врати 120/230 | бр. | 3.00 |
| 12 | Доставка и монтаж на смесителни батерии | бр. | 3.00 |
| 13 | Разваляне на облицовка от теракота в преддверие към баня и тоалетни и част от коридора | м2 | 13.00 |
| 14 | Полагане на канализационни тръби PVC Ø 50 за заустване на пералня и заустване към съществуваща канализация | м | 4.00 |
| 15 | Направа на изравнителна циментова замазка в преддверие и част от коридора | м2 | 13.00 |
| 16 | Доставка и монтаж на гранитогрес в преддверие и част от коридора | м2 | 13.00 |
| 17 | Демонтаж компрометиран окачен таван от гипсокартон в баня | м2 | 3.15 |
| 18 | Направа на растерен окачен таван с минераловатни пана в баня | м2 | 3.15 |
| 19 | Доставка и монтаж на осветителни тела в баня | бр. | 2.00 |
| 20 | Доставка и монтаж на вентилатор за вентилация в баня | бр. | 1.00 |
| 21 | Двукратно боядисване стени и тавани с цветен латекс в сутерен, включително нанасяне на латексов грунд | м2 | 317.00 |
| 22 | Доставка и монтаж на моноблок | бр. | 3.00 |
| 23 | Обръщане дограма | м | 79.60 |
|  |  |  |  |
|  | **Външни строителни работи** |  |  |
| 1 | Демонтаж компрометирана входна стоманена ажурна врата към ограда | бр. | 1.00 |
| 2 | Изработка и монтаж на нова стоманена входна врата към ограда, включително боядисване | кг | 70.00 |
| 3 | Грундиране и боядисване врата с боя за метал | м2 | 3.00 |
| 4 | Демонтаж компрометирани портални врати към ограда | бр. | 2.00 |
| 5 | Изработка и монтаж на нови портални врати от кухи стоманени профили | кг | 260.00 |
| 6 | Грундиране и боядисване врата с боя за метал | м2 | 8.00 |
| 7 | Машинен изкоп за основи на ограда | м3 | 5.00 |
| 8 | Товарене и извозване на земни маси и строителни отпадъци | м3 | 7.00 |
| 9 | Доставка и монтаж на армировка за плътна част от оградата | кг | 250.00 |
| 10 | Направа и разваляне на кофраж | м2 | 15.00 |
| 11 | Доставка и полагане на бетон за ограда В20 | м3 | 6.00 |
| 12 | Изработка и монтаж на ажурна ограда от кухи стоманени профили, включително боядисване | кг | 450.00 |
|  |  |  |  |
|  | **Площадка за стрийт фитнес** |  |  |
| 1 | Подмяна на оградна мрежа, включително оградни колове над подпорна стена, разделяща двора от площадката и игрището | м2 | 55.00 |
| 2 | Изрязване на асфалт | м | 29.00 |
| 3 | Разбиване на асфалтова настилка | м2 | 84.00 |
| 4 | Товарене и извозване на разбит асфалт | м3 | 6.00 |
| 5 | Доставка и полагане на армировъчни мрежи от Ø 6, квадрат 20х20 см | кг | 250.00 |
| 6 | Направа на кофраж за отливане на борд по контура на площадката | м2 | 8.00 |
| 7 | Доставка и полагане на бетон за отливане на борд, ширина 20 см, 3 см над шлайфана бетонова настилка. | м3 | 1.00 |
| 8 | Доставка и полагане на бетон с фибри В20 | м3 | 8.50 |
| 9 | Шлайфане на бетонова повърхност | м2 | 84.00 |
|  |  |  |  |
|  | **Доставка и монтаж на фитнес съоръжения** |  |  |
| 1 | Лост за набиране - троен от неръждаема стомана | бр. | 1.00 |
| 2 | Успоредка от неръждаема стомана | бр. | 1.00 |
| 3 | Кростренажор и степер | бр. | 1.00 |
| 4 | Лежанка за коремни и гръдни преси | бр. | 1.00 |
| 5 | Доставка и монтаж на дървена беседка | бр. | 1.00 |
| 6 | Доставка и монтаж на ударопоглъщаща настилка с дебелина 3 см | м2 | 64.00 |

Всички необходими мерки за осигуряване на достъпна архитектурна среда, съгласно действащата нормативна уредба, в т.ч. и Наредба № 4 от 1 юли 2009 г. за поддържане, изпълнение и поддържане на строежите в съответствие с изискванията за достъпна среда на населението, включително за хора с увреждания (ДВ бр. 54 от 2009 г.) – предвидено е закупуване на устройство за изкачване на стълби за инвалидни колички с мотор, батерии и зарядно устройство, което е предмет на отделна обществена поръчка за ЦОП.

При изпълнение на СМР, свързани с предписаните мерки да се спазват изискванията на „Наредба за изменение и допълнение на Наредба № Із-1971 от 2009 г. за строително-технически правила и норми за осигуряване на безопасност при пожар (обн., ДВ, бр. 96 от 2009 г.; попр., бр. 17 от 2010 г.; изм., бр. 101 от 2010 г.; изм. и доп., бр. 75 от 2013 г., бр. 69 и 89 от 2014 г.; изм., бр. 8 от 2015 г.)

***Забележка:*** Навсякъде в текста на настоящата техническа спецификация, както и в цялата документация, където има упоменати търговски марки и/или наименования следва да се разбира **„или еквивалент”** и да се има предвид от участниците, че могат да предложат и еквивалентни стоки, материали или услуги.

* **Общи изисквания:**

**ЗА ДЕЙНОСТ: Изпълнение на СМР:**

Изпълнението на СМР се извършва в съответствие с Част трета „Строителство” от ЗУТ и започва след издаване на разрешение за строеж от компетентните органи за обекта и подписване на ***Протокол обр. 2 за откриване на строителна площадка.***

Във връзка с точното спазване на инвестиционните проекти при изпълнението на СМР Изпълнителят посредством експертите си - правоспособни лица, автори на приложимата проектна документация по части, ще осъществява авторски надзор съобразно изискванията на чл. 162 от ЗУТ и договора за изпълнение. С осъществяването на надзор от експертите проектантите - автори на отделни части на работния проект, се гарантира точното изпълнение на проекта за строеж, спазването на архитектурните, технологичните и строителните правила и норми, както и подготовката на проектната документация за въвеждане на обекта в експлоатация.

Обстоятелствата, свързани със започване, изпълнение и въвеждане в експлоатация (приемане) на СМР, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството (обн., ДВ, бр. 72 от 2003 г).

Техническото изпълнение на строителството трябва да бъде изпълнено в съответствие с изискванията на българската нормативна уредба, техническите спецификации на вложените в строежа строителни продукти, материали и оборудване, и добрите строителни практики в България и в Европа.

***Общи изисквания към строежите и изисквания към строителните продукти и материали за трайно влагане в строежа, обект по проекта****:* изпълнителятследва да проектира, изпълнява и поддържа строежа в съответствие с изискванията на нормативните актове и техническата спецификация за осигуряване в продължение на икономически обоснован експлоатационен срок на съществените изисквания за:

1. механично съпротивление и устойчивост (носимоспособност);

2. безопасност при пожар;

3. хигиена, опазване на здравето и на околната среда;

4. безопасна експлоатация;

5. защита от шум;

6. икономия на енергия и топлосъхранение (енергийна ефективност).

С отчитане на горните нормативни изисквания, всички строителни продукти и материали, които се влагат от Изпълнителя при изпълнението на СМР в сградите, трябва да имат оценено съответствие съгласно горепосочената наредба.

Изпълнителят следва да изпълни строежа по такъв начин, че да не представлява заплаха за хигиената или здравето на обитателите, и за опазването на околната среда при:

1. отделяне на отровни газове;

2. наличие на опасни частици или газове във въздуха;

3. излъчване на опасна радиация;

4. замърсяване или отравяне на водата или почвата;

5. неправилно отвеждане на отпадъчни води, дим, твърди или течни отпадъци;

6. наличие на влага в части от строежа или по повърхности във вътрешността на строежа.

Всяка доставка на строителната площадката и/или в складовете на Изпълнителя на строителни продукти, които съответстват на европейските технически спецификации, трябва да има СЕ маркировка за съответствие, придружени от ЕО декларация за съответствие и от указания за прилагане, изготвени на български език.

На строежа следва да бъдат доставени само строителни продукти, които притежават подходящи характеристики за вграждане, монтиране, поставяне или инсталиране в сградите и само такива, които са заложени в проектите на сградите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка ще се контролира от инвеститорския контрол и консултанта, упражняващ строителен надзор на строежа.

Доставката на оборудване, потребяващо енергия, свързано с изпълнение на енергоспестяващи мерки в сградите трябва да бъде придружено с документи, изискващи се от Наредбата за изискванията за етикетиране и предоставяне на стандартна информация за продукти, свързани с енергопотреблението, по отношение на консумацията на енергия и на други ресурси (обн., ДВ, бр. 41 от 2011 г.).

***Строителни продукти и уреди, потребяващи енергия***

Доставката на всички продукти, материали и оборудване, необходими за изпълнение на строителните и монтажните работи за сградата е задължение на Изпълнителя.

В строежа трябва да бъдат вложени материалите, определени в проекта и отговарящи на изискванията в българските и/или европейските стандарти. Доставяните материали и оборудване трябва да са придружени със съответните сертификати за качество и произход, декларации за съответствие от производителя или от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, уреждащи тази материя.

Всяка промяна в одобрения проект трябва да бъде съгласувана и приета от Възложителя.

Изпълнителят е задължен да изпълни възложените работи и да осигури работна ръка - работници топлоизолация, работници хидроизолация, ел. работници, работници монтаж дограма, бояджии и общи работници; материали; строителни съоръжения; заготовки; изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя работен проект и качество, съответстващо на БДС. Да съблюдава и спазва всички норми за предаване и приемане на СМР и всички други нормативни изисквания. При възникнали грешки от страна на Изпълнителя, същият да ги отстранява за своя сметка до приемане на работите от страна на Възложителя и от съответните държавни институции.

Изпълнителят трябва да съхранява Заповедната книга на строежа. Всички предписания в Заповедната книга да се приемат и изпълняват само ако са одобрени и подписани от посочен представител на Възложителя. Всяко намаление или увеличение в обемите, посочени в договора, ще се обявява писмено и съгласува преди каквато и да е промяна в проекта и по-нататъшното изпълнение на поръчката и строителството.

***Изисквания относно осигуряване на безопасни и здравословни условия на труд. План за безопасност и здраве:***

По време на изпълнение на строителните и монтажните работи Изпълнителят трябва да спазва изискванията на Наредба № 2 от 2004 г. за минимални изисквания за здравословни и безопасни условия на труд (обн., ДВ, бр. 37 от 2004 г.) при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта изпълняващ строителен надзор, ще осигури Координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

***Изисквания относно опазване на околната среда:***

При изпълнение на строителните и монтажните работи Изпълнителят трябва да ограничи своите действия в рамките само на строителната площадка.

След приключване на строителните и монтажните работи Изпълнителят е длъжен да възстанови строителната площадка в първоначалния вид - да изтегли цялата си механизация и невложените материали и да остави площадката чиста от отпадъци.

***Системи за проверка и контрол на работите в процеса на тяхното изпълнение:***

Възложителят ще осигури Консултант, който ще упражняване строителен надзор съгласно чл. 166, ал. 1, т. 1 от ЗУТ.

Възложителят и/или Консултантът може по всяко време да инспектират работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

***Проверки и изпитвания:***

Изпълнителят е длъжен да осигурява винаги достъп до строителната площадка на упълномощени представители на Възложителя и Консултанта.

Изпитванията и измерванията на извършените строително - монтажни работи следва да се изпълняват от сертифицирани лаборатории и да се удостоверяват с протоколи.

Текущият контрол от Изпълнителя на строително-монтажните работи следва да се извършва по начин, осигуряващ необходимото качество на изпълнение.

***Контрол по време на строителния процес:***

Контролът се осъществява от:

* Консултантът, осъществяващ строителен надзор;
* Инвеститорски контрол на общината в качеството й на Възложител - осъществяват проверки на място.

В рамките на строителния процес ще се извършват проверки на място, които ще включват:

* проверка на съответствието на реално изпълнени СМР с работните проекти и всички изменения в тях, одобрени от общината;
* измерване на място на реално изпълнени СМР от Протокола за приемане на извършени СМР за сравняване с актуваните от изпълнителите и одобрени от строителния надзор и инвеститорския контрол, количества и тези по КСС;
* проверка за технологията на изпълнение и качеството на вложените материали и продукти, и съответствието им с изискванията на работния проект;
* проверка на сроковете на изпълнение в съответствие с приетите графици.

***Общи и специфични изисквания към строителните продукти.***

Строителните продукти, предназначени за трайно влагане в сградите трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. Характеристиките им трябва да са подходящи за вграждане, монтиране, поставяне или инсталиране при проектиране на сградите и техните обновявания, ремонти и реконструкции.

По смисъла на Регламент № 305:

**-** „*строителен продукт*“ означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите;

* „*комплект*“ означава строителен продукт, пуснат на пазара от един-единствен производител, под формата на набор от най-малко два отделни компонента, които трябва да бъдат сглобени, за да бъдат вложени в строежите;

- „*съществени характеристики*“ означава онези характеристики на строителния продукт, които имат отношение към основните изисквания към строежите;

- „*експлоатационни показатели на строителния продукт*“ означава експлоатационните показатели, свързани със съответните съществени характеристики, изразени като ниво, клас или в описание.

Редът за прилагане на техническите спецификации на строителните продукти е в съответствие с Регламент № 305, чл. 5, ал. 2 и 3 от ЗТИП и Наредба № РД-02-20- 1/ 05.02.2015г. за условията и реда за влагане на строителни продукти в строежите на Република България, обн. с ДВ, бр.14/2015г., в сила от 01.03.2015 г. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. **Декларациите с**а:

1) *декларация за експлоатационни показатели* съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ ;

2) *декларация за характеристиките на строителния продукт*, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“;

3) *декларация за съответствие с изискванията на инвестиционния проект*, когато строителните продукти са произведени индивидуално или по заявка, не чрез серийно производство, за влагане в един единствен строеж.

Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени.

На строежа се доставят само строителни продукти, които притежават подходящи характеристики за вграждане, монтиране, поставяне или инсталиране в сградите и само такива, които са заложени в проектите на сградите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство.

Всяка доставка се контролира от консултантът, упражняващ строителен надзор на строежа.

**Приложение:**

1. Разпределение на първи етаж на ДЦДУ – част Архитектурна;
2. Разпределение на сутерен, кота -3,00 м на ЦОП – част Архитектурна;
3. Разпределение на първи етаж, кота ±0,00 м на ЦОП – част Архитектурна;
4. Разпределение на втори етаж, кота +4,80 м на ЦОП – част Архитектурна;
5. Ситуация – детска и фитнес площадки на ЦОП;
6. Схема на фитнес площадка.

Изготвил:

**инж. Агница Костова**

*Ръководител на проект*